A Bizottság 1529/2000/EK rendelete
(2000. július 13.)
a 2358/71/EGK tanácsi rendelet értelmében támogatásra jogosult Cannabis sativa L. fajták jegyzékének összeállításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1405/1999/EK rendelettel [1] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [2] és különösen annak 3. cikke (6) bekezdésére,
mivel:
(1) A 2358/71/EGK rendelet I. melléklete a Cannabis sativa L. növényt azon termékek között sorolja fel, amely elit és minősített vetőmagja esetében termelési támogatás nyújtható.
(2) A legutóbb az 1420/98/EK rendelettel [3] módosított, a lenre és a kenderre nyújtott támogatás általános szabályairól szóló, 1971. március 22-i 619/71/EGK tanácsi rendelet [4] meghatározza, hogy termelési támogatás csak a magképzés után betakarított és olyan minősített vetőmagból termesztett kender esetében folyósítható, amely fajtája szerepel a legutóbb a 2702/1999/EK rendelettel [5] módosított, a len és a kender piacának közös szervezéséről szóló, 1970. június 29-i 1308/70/EGK tanácsi rendelet [6] 12. cikkében meghatározott eljárással összhangban összeállított listán. Az 1998/1999-es, az 1999/2000-es és a 2000/2001-es gazdasági év kendertermelésére nyújtott támogatás alkalmazásában a Tanács maghatározta, hogy csak a legfeljebb 0,3 % THC-tartalmú fajták, az azt követő gazdasági évek esetében pedig csak a legfeljebb 0,2 % THC-tartalmú fajták szerepelhetnek az említett jegyzékben.
(3) A 2358/71/EGK rendelet I. melléklete a 2000/2001-es gazdasági év esetében a legfeljebb 0,3 % THC tartalmú, az azt követő gazdasági évek esetében pedig a legfeljebb 0,2 % THC tartalmú Cannabis sativa L. fajtákra vonatkozik.
(4) A támogatás nyújtására vonatkozó szabályok Közösségen belül történő egységes alkalmazása érdekében össze kell állítani a Cannabis sativa L. a 2358/71/EGK rendelet 3. cikke (6) bekezdése szerint támogatásra jogosult különböző fajtáinak a jegyzékét, és a legutóbb az 1313/2000/EK rendelettel [7] módosított, a rostlenre és a kenderre nyújtott támogatás részletes szabályainak megállapításáról szóló, 1989. április 28-i 1164/89/EGK bizottsági rendelet [8] B. mellékletében meghatározott jegyzéket erre a célra kell felhasználni.
(5) Az e rendeletben előírt intézkedések összhangban vannak a Vetőmagpiaci Irányítóbizottság véleményével,
ELFOGADTA EZT A RENDELETET:
1. cikk
A Cannabis sativa L. 2358/71/EGK rendelet 3. cikke (6) bekezdése szerint támogatásra jogosult fajtáinak az 1164/89/EGK rendelet B. mellékeltében felsorolt fajtáknak kell lenniük.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. július 13-án.